Richard Kapuš

Richard Kapuš (* 9. február 1973, Bratislava) je bývalý slovenský hokejový útočník, ktorý hral na pozícii centra.

 Klubový hokej 

S hokejom začínal v Slovane Bratislava. Je jednou z najvýznamnejších postáv klubu po vzniku samostatnej slovenskej súťaže, keď získal šesť z ôsmich extraligových titulov Slovana.

Pred ročníkom 2005/06 uzavrel zmluvu s klubom Metallurg Novokuzneck v ruskej hokejovej superlige, kde hral dva roky. V sezóne 2006/07 bol štvrtým najproduktívnejším hráčom mužstva, no vedenie mu po jej skončení neponúklo nový kontrakt. Kapuš vyjadril prianie ostať v Rusku.

29. júna 2007 však podpísal trojročnú zmluvu s HC Slovan Bratislava. Hral na svojej tradičnej pozícii centra, napr. s Kropáčom a Pištekom. V dramatickej finálovej sérii Slovan porazil HC Košice 4:3 na zápasy a Kapuš získal šiesty titul (všetky so Slovanom), čím utvoril rekord slovenskej extraligy.

Pred sezónou 2008/09 ho opäť angažoval Metallurg Novokuzneck, hrajúci už KHL, Kapuš zaznamenal 10 gólov a 20 nahrávok. V priebehu ďalšieho ročníka prestúpil do Lada Togliatti v rovnakej súťaži.

V ďalšom ročníku pôsobil opäť v Slovana Bratislava, ale v decembri 2010 mu bola dočasne pozastavená zmluva, pretože podľa prezidenta klubu Maroša Krajčiho sa nesústredil plne na hokej (hoci bol vtedy druhým najproduktívnejším hráčom mužstva po Jánovi Lipianskom). Pred ďalším ročníkom prestúpil do Banskej Bystrice, ale koncom októbra bol vyradený zo súpisky, keď mu fínsky tréner Alpo Suhonen vyčítal pomalý štýl korčuľovania. Podľa Kapuša však išlo o optický klam a korčuľoval rýchlejšie než 60 percent hokejistov, keď pri nižšej frekvencii ťažil zo sklzu. V januári 2012 podpísal kontrakt s mužstvo Ukrajinskej profesionálnej ligy Berkut Kyjev. Po sezóne ukončil aktívnu kariéru, v októbri 2012 sa stal asistentom trénera dorastencov v Slovane Bratislava.

 Klubová štatistika  
 Sezóna Klub Liga Základná časť Play-off Z  G  A  B TM+/− Z  G  A  B  TM +/− 1990/91  HC Slovan Bratislava  ČSHL 2000 1991/92  HC Slovan Bratislava  ČSHL 40110 1992/93  HC Slovan Bratislava  ČSHL 40101323 1993/94  HC Slovan Bratislava  SE3510414 1994/95 HC Slovan Bratislava  SE361320334194268 1995/96 HC Slovan Bratislava  SE4717203751+1Dukla Senica 1. SHL50224-3 1996/97  HC Slovan Bratislava  SE4620264646+14HC Slovan Bratislava EHL61124020006-5 1997/98  HC Slovan Bratislava  SE4725255030+40HC Slovan Bratislava EHL6213620006 1998/99 HC Slovan Bratislava  SE4921284975+34HC Slovan Bratislava EHL60004 1999/00 HC Slovan Bratislava  SE5615294442+1984596+122000/01 HC Třinec ČE449122149 2001/02 HC Slovan Bratislava  SE5211213248+6 2002/03 HC Slovan Bratislava  SE4219193881+19137142144+132003/04 Avangard Omsk  RHS293912200Luleå HF Elitserien144592+5511212-4 2004/05 HC Slovan Bratislava  SE5217375452+3217481252+82005/06  Metallurg Novokuzneck RHS498142244-1031012-12006/07 Metallurg Novokuzneck RHS499112034-530110-5 2007/08 HC Slovan Bratislava  SE5115294458-20184121638+52008/09 Metallurg Novokuzneck KHL5510203057-22009/10 Metallurg Novokuzneck KHL3517818-14 Lada Togliatti KHL40000-6 2010/11  HC Slovan Bratislava  SE508324036+13710120-4 2011/12  HC Banská Bystrica  SE161344+1Berkut Kyjev  UHL1156116+2

 Reprezentácia 
Richard Kapuš reprezentoval na MS 1998, 1999, 2000 (striebro), 2003 (bronz), 2004, 2006, 2007 a na ZOH 2002 a 2006. Spolu v reprezentácii odohral 136 reprezentačných zápasov, strelil 16 gólov. Nosil reprezentačný dres s číslom 22.

 ZOH 2006 
Slovensko skončilo na zimnej olympiáde 2006 na piatom mieste. Po kvalitných výkonoch v základnej skupine, ktorú vyhralo bez straty bodu, bolo vyradené v štvrťfinále Českom. Richard Kapuš bol centrom v druhom útoku na krídlach s Petrom Bondrom a Miroslavom Šatanom. Získal 2 body za prihrávky na gól Petrovi Bondrovi.

 MS 2006 
Tréner František Hossa ho nominoval na Majstrovstvá sveta v lotyšskej Rige. Po zranení Mariána Hossu v zápase s Kazachstanom sa stal kapitánom. Strelil 3 góly a mal dve asistencie.

 MS 2007 
Tréner Július Šupler ho nominoval na Majstrovstvá sveta 2007 v Rusku. Nastupoval na pozícii centra v útoku s Miroslavom Šatanom a Marekom Uramom. Skóroval v zápase s Nemeckom (5:1), v osemfinálovej skupine s Českom (3:2) i v neúspešnom štvrťfinále proti Švédsku. Okrem toho zaznamenal päť prihrávok – bol druhým najproduktívnejším hráčom svojho tímu po Mariánovi Gáboríkovi.

 Štatistika na významných podujatiach 
 Podujatie  Z  G  A  B TM+/−MiestoME 18 1991 530321.za Česko-SlovenskoMS 20 1993 7224103.za spoločný výber Česka a SlovenskaMS 1998 60007.MS 1999612314+27.MS 200091560+12.ZOH 200240110-113.MS 200393140+33.MS 200490116+14.ZOH 20066022405.MS 200673254+28.MS 200773582-36.

 Rodina 
Richard Kapuš bol ženatý, s manželkou Evou sa rozviedol po 17 rokoch. Majú spolu dve deti – dcéru Gabrielu a syna Marcela.

 Referencie 

 Externé odkazy 

 Richard Kapuš na stránke Slovana Bratislava 

Kategória:Slovenskí hokejisti
Kategória:Slovenskí hokejoví útočníci
Kategória:Slovenskí hokejoví tréneri
Kategória:Slovenskí olympionici
Kategória:Účastníci MS v hokeji 1998
Kategória:Účastníci MS v hokeji 1999
Kategória:Účastníci MS v hokeji 2000
Kategória:Účastníci MS v hokeji 2003
Kategória:Účastníci MS v hokeji 2004
Kategória:Účastníci MS v hokeji 2006
Kategória:Účastníci MS v hokeji 2007
Kategória:Hráči HC Slovan Bratislava
Kategória:Hráči HC Banská Bystrica
Kategória:Hráči HC Dukla Senica
Kategória:Hráči Luleå HF
Kategória:Hráči HC Třinec
Kategória:Hráči Metallurg Novokuzneck
Kategória:Hráči Avangard Omsk
Kategória:Hráči Lada Togliatti
Kategória:Hráči Berkut Kyjev
Kategória:Osobnosti z Bratislavy
Kategória:Hokejisti na Zimných olympijských hrách 2002
Kategória:Držitelia Medaily prezidenta Slovenskej republiky